Hovedregel: Barn med feber eller dårlig allmenntilstand skal ikke gå i barnehagen.

 **Foreldre/foresatte** kjenner barnet best og er ansvarlige for å oppsøke lege ved behov.

 **God håndhygiene** er vårt viktigste tiltak mot smittespredning.

**Husk: Ved mistanke om meslinger, røde hunder eller kusma: kontakt lege.**

|  |  |  |
| --- | --- | --- |
| **Sykdom** | **Vanlige symptomer** | **Forholdsregler vedr barnehagen og andre tiltak** |
| **Vanlige sykdommer** |  |
| Luftveisinfeksjoner (Forkjølelse, influensa, covid, RS etc) | Snørr, feber, muskelverk, hoste, hodepine | Allmenntilstanden avgjør om barnet skal i barnehage. |
| Streptokokkinfeksjon (og evt. skarlagensfeber)  | Svelgebesvær og feber(utslett -spesielt på føtter/ håndflater, som skaller av i andre uke) | Allmenntilstanden avgjør om barnet skal i barnehage. Foresatte kontakter lege. (Holdes hjemme til hudlesjoner er tørre, til tidligst ett døgn etter oppstart av antibiotikabehandling, og avhengig av allmenntilstand.) |
| Urinveisinfeksjon | Feber, hyppig vannlating og svie ved vannlating | Allmenntilstanden avgjør om barnet skal i barnehage. |
| Ørebetennelse | Øresmerter, feber, rennende verk fra ørene. | Allmenntilstanden avgjør om barnet skal i barnehage. |
| Øyekatarr | Klar tåreflod, pussdannelse. | Allmenntilstanden og mengde pussdannelse avgjør om barnet skal i barnehage. Ved rikelig pussdannelse bør lege kontaktes og barnet holdes hjemme til pussdannelsen har avtatt.Ved behandling kan barnet gå i barnehage dagen etter igangsatt behandling. |
| **Sykdommer med utslett** |  |
| Vannkopper | Lett feber, små væskefylte blærer over hele kroppen og kløe. | Kan gå i barnehage når utslettet har tørket inn. Hvis barn i barnehage eller deres søsken har kreft eller immunsvikt, skal foreldre/kommunehelsetjenesten umiddelbart informeres ved mistanke om vannkopper. |
| 4. barnesykdom (tredagersfeber) | Feber noen dager, så utslett, spesielt på overkropp og ben/armer. | Kan gå i barnehage ved god allmenntilstand uavhengig av utslett. |
| 5. barnesykdom  | Sammenflytende utslett i ansikt og senere resten av kroppen. Lett feber. | Kan gå i barnehage ved god allmenntilstand uavhengig av utslett. |
| Hånd-, fot - og munnsyke | Lett feber, halsvondt. Utslett i og/eller rundt munnen og randen av håndflate og fotsåle. | Kan gå i barnehage ved god allmenntilstand uavhengig av utslett. |
| Skabb | Kløe, særlig når barnet ligger i sengen, kloremerker. | Kan gå i barnehage dagen etter at behandling er iverksatt. |
| **Tarmparasitter/** **soppinfeksjoner/ lus** |  |
| Mark/ormesykdommer | Ofte lite symptomer. Kløe rundt endetarmsåpningen. | Kan gå i barnehage dagen etter at behandling er iverksatt. |
| Ringorm | Soppinfeksjon med ringformet utslett, spesielt overkropp og hodebunn. | Kan gå i barnehage dagen etter at behandling er iverksatt. |
| Hodelus | Hodekløe, luseegg og lus i håret. | Kan gå i barnehage dagen etter at behandling er iverksatt. Alle familiemedlemmer, barn og ansatte bør undersøkes. Behandling kun ved påviste lus/egg. Både behandlede og ubehandlede bør kontrolleres jevnlig i hjemmet. |
| **Mage- og tarmsykdommer** |  |
| Omgangssyke Mage-/ tarminfeksjon | Diarè, magesmerter og/ eller oppkast (feber, magesmerter). | Man bør vente 48 timer etter symptomfrihet før barnet går i barnehage. |
| **Andre smittsomme sykdommer** |  |
| Brennkopper | Skorpebelagte sår, oftest i ansikt og på hender. | Kan begynne i barnehage når sårene er under kontroll slik at sårsekret ikke kan påføres andre direkte eller indirekte. Utbredt sykdom bør vurderes av lege. |
| Kikhoste | Langvarig og kraftige hosterier som ofte avsluttes av karakteristiske kikeanfall og brekninger. | Sykdommen er svært smittsom. Foresatte kontakter lege. Ved tidlig antibiotikabehandling mot antatt eller påvist kikhoste, kan barnet gå i barnehage fem dager etter igangsatt antibiotikabehandling. |
| Mollusker | Små hudfargede knuter/blemmer i huden | Kan gå i barnehage som normalt. |
|  |  |  |

**Ved mistanke om utbrudd bør kommuneoverlege kontaktes.**

**Husk god håndhygiene – ALLTID!**

For mer informasjon henvises det til**: Faglige råd barnehager og smittevern** utarbeidet av Folkehelseinstituttet.

Disse finnes på**:** <https://www.fhi.no/sv/barnehage/nar-ma-barnet-vare-hjemme-fra-barne/>